# data[].attributes.body
ההתרגשות גדולה, שבוע ראשון לתואר מגיע לסיומו. מלאת רצון ומוטיבציה ללמוד ולהשקיע. המרצות והמרצים נראים טובים ומעניינים, הסטודניות נראות חמודות, אוירה טובה. יש כיוון טוב ומקווה שתהיה למידה טובה והתפתחות אישית בתואר הזה.

# data[].attributes.body
בשיעור זה למדנו על עיסוק, בריאות ורווחה אישית. התחלנו קצת לגעת במונחים מקצועיים מתחום הריפוי בעיסק. הצגנו תמונות שממחישות לדעתנו את המושג עיסוק ולאחר מכן דיברנו על הגדרות של המושג. ראינו שרווחה נפשית משפיעה ומושפעת מהעיסוקים בחיינו וכך גם הבריאות הפיזית. השיעור חידד לי את ההבנה שהגעתי לתחום שמעניין אותי במיוחד ונוגע גם בבריאות הפיזית וגם הנפשית וגם בביצועים עיסוקיים.

# data[].attributes.body
בשיעור זה דיברנו באחד המעגלים המרכזיים במאפיינים את מקצוע הריפוי בעיסוק: "סביבה". התייחסנו ל3 סוגי סביבות מרכזיות בחיינו: סביבה פיזית, סביבה חברתית וסביבה תרבותית ודיברנו על כך שבכל סביבה יכולים להיות גורמים מעכבים או גורמים מעודדים. לאחר מכך יצאנו לפי קבוצות הPBT ודנו בתיאור מקרה של אישה אשר ילדה כעת וניסינו לנתח את המקרה על פי עיסוקים, בריאות ורווחה אישית וגורמים מעכבים ומעודדים בסביבה. ראינו שגורמים שונים יכולים להיות מעכבים ומעודדים וקשה לדעת רק משתי שורות קצרות בלי להכיר את האדם. כל אדם שונה בתכלית ואותם גורמים מעכבים עבור אדם אחד יכולים להיות גורמים מעודדים עבור אדם אחר.

# data[].attributes.body
היום למדנו על ההיסטוריה של מקצוע הריפוי בעיסוק ועל מושגים מתוך המתע"מ. נחשפתי למושגים חדשים שלא הכרתי כמו "IADL" ומיומנויות מוטוריות ותהליך וקיבלתי עוד חידוד לגבי דגשי המקצוע.

# data[].attributes.body
בשיעור זה התנסינו בפעולות עם קושי מסויים על מנת לקבל המחשה לתפקודי גוף לקויים והשפעתם על מיומנויות שונות. למשל היינו צריכות לקרוא קטע כשחסרות אותיות או שהמילים התבלגנו והיינו צריכות להתמסר בכדור כשאחת הבנות קשורה לכיסא. היה מאתגר מאוד. נהנתי מהיצירתיות ומהעבודה בקבוצה בנסיון ליישם את החומר הנלמד על הפעולות שביצענו. הרגשתי שקפצנו למים מבחינת שימוש של מושגים מתוך במתע"מ. לקח לנו קצת זמן להבין את המשימה ואולי יכולנו להרוויח ממנה יותר.

# data[].attributes.body
בשיעור זה קיבלנו תיאור מקרה ויחד פירקנו אותו לגורמים לפי שלושת המעגלים של אדם, עיסוק וסביבה. זה עשה לי סדר בתוך המושגים ומה קשור למה. אני מרגישה שיהיה לי יותר קל כעת לגשת לתיאורי מקרה בשיעורי PBT ואפילו אשמח לקחת לי כמטרה לעשות ניתוח של תיאור מקרה לפי המתע"מ.

# data[].attributes.body
היום דיברנו על התערבות על בסיס ראיות- Evidance Based practice.
שמחתי לשמוע וללמוד על החשיבות של חקירה לעומק של סוגי טיפול שונים לפני שמתאימים אותם ללקוח. זה קצת יכול להרתיע ואני מקווה שאני אהיה טובה בתהליכי חקירה על בסיס ראיות תוך בחינה מעמיקה וביקורתית.

# data[].attributes.body
בשיעור זה דיברנו על סוגי חשיבה כמו חשיבה מדעית, חשיבה פרוצדוראלית ועוד. התחברתי לדרך הזו של תהליך הלקוח והשילוב בין אינטוריציה, ידע נתונים ומידע. אני מקווה שאני אצליח לשלב בין סוגי החשיבה בתור מרפאה בעיסוק.

# data[].attributes.body
היום השיעור התבסס על שיתוף חוויות מתוך הראיונות עם אנשים שונים בעבודה ביסודות. אני חושבת שזה היה מאוד עוצמתי כי ככה נחשפנו לעוד סיפורים ובעיקר הבחנו בחזרתיות על החוסן הנפשי וההתמודדות האופטימית של רוב המרואיינים. עם זאת, הורגש כי המחלות והמגבלות משפיעות באופן שונה על אנשים שונים בהתאם לאישיות, לסביבה החברתית ועוד. בנוסף, דרך השיתוף עשינו חזרה על מושגים חשובים מתוך המתע"מ ואני מרגישה שלאט לאט המושגים מתבהרים ומתחילים לזרום בשיח בינינו.

# data[].attributes.body
השיעור היום היה על סוגי תקשורת מילולית ולא מילולית בדגש על תקשורת לא מילולית. השיח היה מעניין. הכרתי את הנושא של נוירוני מראה אבל זה חידד לי כל מיני דברים. אני מקווה שאני אצליח להיות יותר מודעת לשפת הגוף שלי ואשתמש ביכולת הזאת על מנת להראות הקשבה ואמפתיה ללקוחות שאעבוד איתם. במיוחד עם ההבנה ש93% מהתקשורת היא דרך תקשורת לא מילולית.

# data[].attributes.body
התחלנו לדבר על תצפיות היום. סטטיות, סביבה ודינאמיות. הרגשתי שהועשרתי מאוד ושמחתי שאנחנו מתחילות לדבר יותר על הפרקטיקה. היה לי מעניין להיות בצד של הלקוח בתרגיל שעשינו. בתרגיל אני ולירון התבקשנו להרכיב פאזל ואני קיבלתי את התפקיד של השתלטנית והקולנית והייתי צריכה גם לשנות מנחי גוף בתדירות גבוהה. היה מעניין לראות איך הבנות שצפו בנו שמו לב לדברים שאני לא שמתי לה אליהם בכלל. לאט לאט אני מרגישה שאסימונים נופלים לי ונקודות מתחילות להתחבר.

# data[].attributes.body
בשיעור זה למדנו על ראיונות וסגנונות של שאלות שמתאימות לראיון ושפחות מתאימות. היה מעניין לראות ולהתעמק בנושא שכביכול ברור מאליו ולהעלות אותו למודעות עוד יותר. זה אמנם בסיסי אך מאוד משמעותי בתהליך בניית הקשר בין המטפל ללקוח.

# data[].attributes.body
היום דיברנו על נושא של הלקוח במרכז. דיברנו על הגישה של קארל רוג'רס, על הנחות היסוד של הגישה הממוקדת בלקוח בריפוי בעיסוק ועל אבחון הCOMP. מאוד שמחתי על כך שמקדישים לנושא הזה שיעור שלם ולראות איזה דגש נותנים לנושא הזה במקצוע. אני מאוד מאמינה בזה שהלקוח צריך להיות מעורב בתהליך הטיפולי ושחשוב להיות קשובים ולתפוס את התמונה המלאה הכוללת את הסביבה שלו, התחושות שלו ותחומי העיניין שלו ולא רק הבעיה הפיזית שלו. היה נחמד לסיים כך את הסמסטר עם השיעור הזה.

# data[].attributes.body
השיעור למדנו שקיים תחום שנקרא מדע העיסוק ועליו מתבסס הריפוי בעיסוק. הייתי מרותקת למיכל ולהתלהבות שלה. זה נתן לי חשק לחקור עוד את התחום אך אני פחות רואה את עצמי בתחום המחקר אלא יותר מטפלת ועובדת עם אנשים פנים מול פנים.

# data[].attributes.body
היום סטודנטיות העבירו שיעור בנושא אתיקה. אני חושבת שזה נושא מאוד מאוד חשוב בכל המקצועות ובייחוד בעבודה מול אנשים. הסטודנטיות שהעבירו את השיעור הציגו דילמות מעניינות שהחזירו אותי אחורה לסיטואציות שהיו לי מאתגרות עם חניכים שלי בעמותת אליפלט ובתור מדריכה בבית ילדים בלהבות הבשן. אני חושבת שמאוד חשוב לעמוד על ההבדלים בין חוקים לבין דרכי התמודדות שונות. בנוסף, נחתה עלי ההבנה כמה שדילמות כאלה הן חלק מהחיים וזה לא נהיה קל יותר גם כשנתחיל נצבור נסיון- ולכן חשוב להתייעץ ולשתף ולחשוב לפני שפועלים בכל דרך שהיא. וגם להציג סיטואציות ולחשוב כל הזמן על דברים שעשויים לקרות כדי שנהיה כמה שפחות מופתעים כשנגיע לסיטואציה אתית מאתגרת.

# data[].attributes.body
השיעור למדנו על ההיסטוריה של ריפוי בעיסוק. הרגשתי קצת הצפה של מידע למרות שהבנות דאגו להעביר את המידע בצורה הכי מסודרת וטובה שניתן. בעיקר היה מעניין לשמוע איך התחום התפתח בארץ ועל אתל בלום שפתחה קורס ראשון באוניברסיטה העברית ב1947. אני חושבת שאני אהנה ללמוד שוב על הנושא הזה למבחן ומקווה שארחיב עוד בהמשך כי המקצוע הזה הוקם כי הורגש הצורך בו ואני מאוד מאמינה בו ומעניין ללמוד על השתלשלות האירועים.

# data[].attributes.body
היום למדנו על מודל הPEOP. המודל מזכיר מאוד את המתע"מ רק שלביצוע יש מעגל בפני עצמו והוא מרכזי יותר וישנם עוד כמה הבדלים קטנים. אני מרגישה שרק כשאגיע לשטח אוכל באמת לחקור את המודלים השונים ולראות לאיזה מהם אני יותר מתחברת. בכל זאת נהנתי ללמוד על המודל ולהשתתף בשיעור.

# data[].attributes.body
מודל הMOHO.
היום למדנו על מודל יישומי שנקרא MOHO הכולל בעיקרו 3 תתי מערכות: הרגלים, רצייה ויכולות ביצוע המושפעות מהסביבה הפיזית והחברתית. ההתייחסות למאמר על הקורונה הצליחה לחבר אותי ולתחושתי גם את שאר הכיתה בגלל ההשפעה של הקורונה על החיים של כולנו ללא יוצאת מן הכלל. אהבתי את דרך הצגת התוכן ואת תיאור המקרה שהוצג בדרך יצירתית. היה שיתוף של הכיתה והצלחתי להבחין בהבדלים בין מודל זה לבין המתע"מ.

# data[].attributes.body
היום הצגנו את מסגרת העבודה ה-DLW.
ההכנות היו ארוכות ומאתגרות אך נהנתי מאוד לעבוד עם הקבוצה. הרגשתי את ההשקעה מצידן של כולם וגם נהניתי מהתוצאה. אני מרגישה שכולנו יודעות את מסגרת העבודה הזאת לפרטי פרטיה ואני מאוד אהבתי את הרעיון העומד מאחוריה. בסופו של דבר המסגרת עבודה מאפשרת לכל אדם להתבונן על חייו ועל עיסוקיו, ועל הגורמים המשפיעים עליהם. ה-מה מתייחס לעיסוקים בהם הוא בוחר להשתתף ומגוון פעילותיו וה-איך מתייחס לאיכות הפעילויות,דפוסי הפעילות מבחינת משמעות, שגרה, מחויבות, איזון ושליטה/בחירה. דיוק העיסוקים בחייו יובילו לשיפור ברווחה האישית ובבריאות הפיזית. אני שמחה גם שבחרנו להציג את תיאור המקרה בתור הצגה ושהסכמתי להיות ציפורה. נהנתי מכך מאוד וזה נתן לי חוויה אפילו יותר טובה להעברת השיעור בכיתה.

# data[].attributes.body
היום הייתה לנו הרצאה של ארגון "בזכות".
התרשמתי לטובה מהמנכ"לית ומהעמותה. עם זאת, התאכזבתי מהמדינה שכל צעד משמעותי צריך להיות מאבק. בעקבות השיעור, בעקבות העבודה על ההסתובבות עם אביזרי עזר ובעקבות עבודתי עם מתמודדי נפש החל מלפני חודשיים, אני מרגישה שאני נחשפת לקשיים של אנשים שלא הבחנתי בהם כלל. דברים שצריכים להיות מובנים מאליהם כמו שבכל בית ספר תהיה גישה לקומות העליונות יותר היוו מאבק במשך שנים ולא היה לי מושג. העשייה של העמותה מבורכת והלוואי שיום יגיע ואנשים עם צרכים מיוחדים ירגישו כאחד האדם ולא יצטרכו להאבק במלחמות יום יומיות שטותיות ויוכלו פשוט לחיות את חייהם.

# data[].attributes.body
היום היה תרגול שהתמקד בשיתוף ושיח על ההתנסות עם אביזרי עזר.
היה מאוד מעשיר לשמוע חויות שונות ולדון בדילמות שעלו ועולות גם בחיי היום יום. למשל, אחת הסטודנטיות דיברה על סבתא שלה שמבחינה פיזית על מנת להתנייד יותר בחופשיות נאלצת לעבור לכיסא גלגלים אך מנגד, היא ומשפחתה חווים את השינוי בסטטוס הפיזי שלה כמשבר דרמטי. דוגמא נוספת שעלתה לי היא העמידה בתור לקופה המהירה שהיא גם קופת נכים בסופר עם מתמודדי נפש ועל תגובות לא נעימות מהסביבה. שאלות רבות נוספות עלו כמו אם המטלה הזאת אתית- להעמיד פנים שאני בעל מוגבלות לצורך למידה וחוויה המעוררת אמפטיה כלפי אנשים במצב זה.

# data[].attributes.body
היום למדנו על המודל האקולוגי.
המודל מרגיש ממש פרקטי ומתייחס לאסטרטגיות התמודדות. התחברתי לרוב המודל במובן של שימור המטלות היום יומיות דרך יצירה, הסתגלות, שינוי.. נהנתי מדרך העברת התוכן ומהדילמות שעלו בתיאור מקרה עם הילד שנפצע במוקש בצפון.

# data[].attributes.body
היום למדנו על המודל האוסטרלי.
המודל האוסטרלי הוא מודל מורכב. הרגשתי כבר מוצפת מכל המודלים. התערבבו לי המון דברים. אני מבינה שחשוב ללמוד את המודלים והסמסטר היה מאוד מגוון ומעניין אבל אני מרגישה שרק כשנהיה בשטח ונתנסה עם המודלים השונים נוכל להבין אותם לעומק ואת ההבדלים בינהם. בכל זאת הצלחתי להתחבר במודל הזה לחמשת המרכיבים השונים כמו במרכיב הקוגניטיבי והבין אישי. כל מטלה אכן מורכבת מהרבה אלמנטים ומעניין לפרק אותה לגורמים.

# data[].attributes.body
מחשבות שלקראת סוף השנה. עברנו שנה מעניינת. הקורס של יסודות עלה על הציפיות ונהנתי מכל שיעור ומהמודלים על אף שלפעמים הרגשתי שיש המון מידע ושאני מוצפת. אני יודעת שזה היה רק טעימה ומקווה שעוד נתמקד במודלים ונבין אותם אפילו יותר לעומק.

# data[].attributes.body
מודל הנהר ומפגש סיכום.
מאוד נהנתי מהשיעור היום. המודל חיבר אותנו למשהו קצת יותר סימבולי ורוחני ובזכות המטפורה של הנהר המודל יחסית פשוט להבנה וקל להתחבר אליו. הרעיון של מודל המכיל בתוכו מושגים מעולם הריפוי בעיסוק כך שאנשים מהמזרח יוכלו יותר להתחבר קסם לי. יכולתי לדמיין את עצמי מטפלת במישהו ומבקשת ממנו לצייר נהר עם מרכיבים משמעותיים בחייו ויחד איתו לפרש את הציור ולראות איתו את נקודות החוזק ואת המקומות בחייו שהיה רוצה לפתח. המודל מותאם גם להבנה של הלקוחות לפי דעתי וזה היתרון המרכזי שאני רואה בו. הוא נעים, יוצר תחושה מרגיעה ונינוחה ומאפשר התבוננות על החיים.

אני מנסה לעכל את זה שסיימנו שנה א'. השנה עברה לי מהר ולמדתי דברים מאוד משמעותיים ומעניינים. אני מחכה לשנה הבאה להתנסות המעשית ולהבין קצת יותר את הפרקטיקה של המקצוע.